CELEX: 62012TA0040
Language: mt
Date: 2014-11-19 00:00:00
Title: Kawżi T-40/12 u T-183/12: Sentenza tal-Qorti Ġenerali tad- 19 ta’ Novembru 2014 – European Dynamics Luxembourg u Evropaïki Dynamiki vs Europol ( “Kuntratti pubbliċi għal servizzi — Proċedura ta’ sejħa għal offerti — Provvista ta’ servizzi informatiċi għal sistema ta’ ġestjoni tal-proċessi tan-negozju, dokumenti u rekords u ta’ portal tal-intranet tal-kumpannija — Ċaħda tal-offerta ta’ offerent — Obbligu ta’ motivazzjoni — Ugwaljanza fit-trattament — Trasparenza — Proporzjonalità — Responsabbiltà mhux kuntrattwali” )

12.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 7/27
            
         Sentenza tal-Qorti Ġenerali tad-19 ta’ Novembru 2014 – European Dynamics Luxembourg u Evropaïki Dynamiki vs Europol
   (Kawżi T-40/12 u T-183/12) (1)
   
   ((“Kuntratti pubbliċi għal servizzi - Proċedura ta’ sejħa għal offerti - Provvista ta’ servizzi informatiċi għal sistema ta’ ġestjoni tal-proċessi tan-negozju, dokumenti u rekords u ta’ portal tal-intranet tal-kumpannija - Ċaħda tal-offerta ta’ offerent - Obbligu ta’ motivazzjoni - Ugwaljanza fit-trattament - Trasparenza - Proporzjonalità - Responsabbiltà mhux kuntrattwali”))
   (2015/C 007/30)
   Lingwa tal-kawża: il-Grieg
   
      Partijiet
   
   
      Rikorrenti: European Dynamics Luxembourg SA (Ettelbrück, il-Lussemburgu) u Evropaiki Dinamiki-Proigmena Sistimata Tilepikoinonion Pliroforikis kai Tilematikis AE (Ateni, il-Greċja) (rappreżentanti: V. Christianos u S. Paliou, avukati)
   
      Konvenut: L-Uffiċċju Ewropew tal-Pulizija (Europol) (rappreżentanti: J. Teal u T. de Maignas, aġenti, assistiti minn P. Anestis, avukat, C. Kennedy-Loest, solicitor, N. Pourbaix u D. Vallindas, avukati)
   
      Suġġett
   
   Fil-kawża T-40/12, talba għal annullament tad-deċiżjoni tal-Europol, tat-22 ta’ Novembru 2011, li tiċħad l-offerta tar-rikorrenti fil-kuntest tas-sejħa għall-offerti D/C3/1104 għall-provvista ta’ sistema ta’ ġestjoni tal-kontenut tal-intrapriża (ġestjoni tal-proċessi tan-negozju, dokumenti u rekords) u portal tal-intranet tal-kumpannija (ĠU 2011/S 134-22204), u, fil-kawża T-183/12, minn naħa, talba għal annullament tad-deċiżjoni tal-Europol li tattribwixxi l-kuntratt pubbliku dwar is-sejħa għal offerti prevista hawn fuq lil offerent ieħor u, min-naħa l-oħra, talba għall-kumpens tad-danni li rriżultaw mit-telf tal-possibbiltà, għar-rikorrenti, li jiġu attribwiti dan il-kuntratt pubbliku.
   
      Dispożittiv
   
   
               1)
            
            
               Il-Kawżi T-40/12 u T-183/12 huma magħquda għall-finijiet tas-sentenza.
            
         
               2)
            
            
               Ir-rikorsi huma miċħuda.
            
         
               3)
            
            
               European Dynamics Luxembourg SA u Evropaïki Dynamiki – Proigmena Systimata Tilepikoinonion Pliroforikis kai Tilematikis AE huma kkundannati jbatu l-ispejjeż tagħhom kif ukoll dawk sostnuti mill-Uffiċċju Ewropew tal-Pulizija (Europol).
            
         
      (1)  ĠU C 109, 14.04.2012.